
Rozsudok bez odôvodnenia Okresný súd Prievidza sudcom JUDr. Petrom Štefčíkom vo veci schválenia právneho úkonu za osobu, ktorá nie je spôsobilá na právne úkony, A. B., nar. XX.XX.XXXX, bytom C., D. XXXX/X, zastúpenú opatrovníčkou A. E., nar. XX.XX.XXXX, bytom C., D. XXXX/X, v tomto konaní zastúpenú F. A. G., nar. XX.XX.XXXX, bytom H., I. XXX/X, za účasti prokurátora Okresnej prokuratúry Partizánske, o schválenie právneho úkonu za zastúpenú, takto rozhodol: I. Súd schvaľuje právny úkon – kúpnu zmluvu uzavretú za zastúpenú A. B., rodenú B., nar. XX.XX.XXXX jej opatrovníčkou A. E., nar. XX.XX.XXXX dňa 04.03.2026 vo forme notárskej zápisnice spísanej v notárskom úrade JUDr. Milošom Chválom, notárom so sídlom v Zlatých Moravciach, Nám. A. Hlinku č. 11 pod číslom N 324/2025, Nz 12089/2026, predmetom ktorej je prevod podielu zastúpenej X/XX na nehnuteľnostiach v okrese J. F., obci J. F., katastrálnom území J. F. zapísaných K. L. J. F., katastrálnym odborom na liste vlastníctva č. XXX ako parcely registra „C“ evidované na katastrálnej mape ako parcela číslo XXXX zastavaná plocha a nádvorie vo výmere XXX m2, parcela číslo XXXX záhrada vo výmere XXX m2 a stavba - rodinný dom súpisné číslo XXXX na pozemku parcelné číslo XXXX za kúpnu cenu 12 000 €. II. Žiaden z účastníkov nemá nárok na náhradu trov konania. odôvodnenie: (1) Podľa § 2 ods. 1 zákona č. 161/2015 Z.z. Civilného mimosporového poriadku (ďalej len „CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. (2) Podľa § 221 zákona č. 160/2015 Z.z. Civilného sporového poriadku (ďalej len „CSP“) písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdali odvolania, alebo b) to ustanovuje tento zákon. (3) Podľa § 368 CSP osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. (4) Vzhľadom k tomu, že tento rozsudok bol vyhlásený na pojednávaní za prítomnosti všetkých účastníkov a prokurátora, ktorí sa vzdali odvolania, odôvodnenie neobsahuje. Poučenie: Proti rozsudku m o ž n o podať odvolanie do 15 dní od jeho doručenia na súde, ktorý ho vydal. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis, uvedenie spisovej značky) uvedie, proti ktorému rozhodnutiu
smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má uvedenú vadu, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy. Proti tomuto rozsudku odvolanie nie je prípustné, nakoľko sa účastníci a prokurátor odvolania výslovne vzdali (§ 368 CSP).

